title: Rådets afgørelse (EU, Euratom) 2015/457 af 17. marts 2015 om ophævelse af afgørelse 2007/124/EF, Euratom om oprettelse for perioden 2007-2013 af særprogrammet Forebyggelse, beredskab og konsekvensstyring i forbindelse med terrorisme og andre sikkerhedsrelaterede risici som en del af det generelle program om sikkerhed og beskyttelse af frihedsrettigheder

text:
               20.3.2015

               DA

               Den Europæiske Unions Tidende

               L 76/1

         RÅDETS AFGØRELSE (EU, Euratom) 2015/457
   af 17. marts 2015
   om ophævelse af afgørelse 2007/124/EF, Euratom om oprettelse for perioden 2007-2013 af særprogrammet Forebyggelse, beredskab og konsekvensstyring i forbindelse med terrorisme og andre sikkerhedsrelaterede risici som en del af det generelle program om sikkerhed og beskyttelse af frihedsrettigheder
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 352,
   under henvisning til traktaten om oprettelse af Det Europæiske Atomenergifællesskab, særlig artikel 203,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   under henvisning til godkendelse fra Europa-Parlamentet,
   efter en særlig lovgivningsprocedure, og
   ud fra følgende betragtninger:

               (1)

               Rådets afgørelse 2007/124/EF Euratom (1), opretter særprogrammet Forebyggelse, beredskab og konsekvensstyring i forbindelse med terrorisme og andre sikkerhedsrelaterede risici (»programmet«), der dækker perioden fra den 1. januar 2007 til den 31. december 2013.

               (2)

               En ny forordning om finansiel støtte til politisamarbejde, forebyggelse og bekæmpelse af kriminalitet samt krisestyring skal oprettes ved Europa-Parlamentets og Rådets forordning (EU) nr. 513/2014 (2) som en del af Fonden for Intern Sikkerhed for perioden 1. januar 2014 til den 31. december 2020.

               (3)

               Afgørelse 2007/124/EF, Euratom bør derfor ophæves med virkning fra den 1. januar 2014 —

         VEDTAGET DENNE AFGØRELSE:
   Artikel 1
   Afgørelse 2007/124/EF, Euratom ophæves med virkning fra den 1. januar 2014.
   Artikel 2
   1.   Ophævelsen fastsat i artikel 1 er ikke til hinder for videreførelse eller ændring, herunder hel eller delvis annullering, af projekter omfattet af programmet indtil deres afslutning eller af finansiel bistand, som Kommissionen har godkendt på grundlag af afgørelse 2007/124/EF, Euratom eller andre retsakter, der gælder for den finansielle bistand pr. 31. december 2013.
   2.   Når Kommissionen vedtager afgørelser om samfinansiering under instrumentet for finansiel støtte til politisamarbejde, forebyggelse og bekæmpelse af kriminalitet samt krisestyring som en del af Fonden for Intern Sikkerhed, tager den hensyn til de foranstaltninger, der er vedtaget på grundlag af afgørelse 2007/124/EF, Euratom inden den 20. marts 2015, og som har finansielle virkninger i den periode, som samfinansieringen vedrører.
   3.   Forpligtelser, der er indgået i forbindelse med samfinansieringer, som er godkendt af Kommissionen mellem den 1. januar 2011 og den 31. december 2013, og for hvilke de dokumenter, der er nødvendige for, at foranstaltningerne kan afsluttes, ikke er sendt til Kommissionen inden for fristen for fremlæggelse af den endelige rapport, frigøres automatisk af Kommissionen senest den 31. december 2017, hvilket giver anledning til tilbagebetaling af uretmæssigt udbetalte beløb.
   Beløb, der vedrører foranstaltninger, som er suspenderet på grund af en retssag eller en administrativ klage med opsættende virkning, lades ude af betragtning ved beregningen af det beløb, som skal frigøres automatisk.
   4.   Kommissionen fremlægger senest den 31. december 2015 en rapport om de opnåede resultater og de kvalitative og kvantitative aspekter af gennemførelsen af afgørelse 2007/124/EF, Euratom i tidsrummet 2011-2013.
   Artikel 3
   1.   Denne afgørelse træder i kraft på samme dato som forordning (EU) nr. 513/2014.
   2.   Hvis forordning (EU) nr. 513/2014 træder i kraft før offentliggørelsen af denne afgørelse i Den Europæiske Unions Tidende, træder denne afgørelse i kraft dagen efter offentliggørelsen.
   Artikel 4
   Denne afgørelse er rettet til medlemsstaterne i overensstemmelse med traktaterne.

      Udfærdiget i Bruxelles, den 17. marts 2015.

            På Rådets vegne

         E. RINKĒVIČS

            Formand

      (1)  Rådets afgørelse 2007/124/EF, Euratom af 12. februar 2007 om oprettelse for perioden 2007-2013 af særprogrammet Forebyggelse, beredskab og konsekvensstyring i forbindelse med terrorisme og andre sikkerhedsrelaterede risici som en del af det generelle program om sikkerhed og beskyttelse af frihedsrettigheder (EUT L 58 af 24.2.2007, s. 1).

      (2)  Europa-Parlamentets og Rådets forordning (EU) nr. 513/2014 af 16. april 2014 om oprettelse af et instrument for finansiel støtte til politisamarbejde, forebyggelse og bekæmpelse af kriminalitet samt krisestyring som en del af Fonden for Intern Sikkerhed og om ophævelse af Rådets afgørelse 2007/125/RIA (EUT L 150 af 20.5.2014, s. 93).


title: 2013/231/EU: Rådets afgørelse af 14. maj 2013 om beskikkelse af et irsk medlem af Det Europæiske Økonomiske og Sociale Udvalg

text:
               24.5.2013

               DA

               Den Europæiske Unions Tidende

               L 138/13

         RÅDETS AFGØRELSE
   af 14. maj 2013
   om beskikkelse af et irsk medlem af Det Europæiske Økonomiske og Sociale Udvalg
   (2013/231/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 302,
   under henvisning til indstilling fra den irske regering,
   under henvisning til udtalelse fra Europa-Kommissionen, og
   ud fra følgende betragtninger:

               (1)

               Rådet vedtog den 13. september 2010 afgørelse 2010/570/EU, Euratom om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2010 til den 20. september 2015 (1).

               (2)

               Der er blevet en plads ledig som medlem af Det Europæiske Økonomiske og Sociale Udvalg, efter at Jim McCUSKERs mandat er udløbet —

         VEDTAGET DENNE AFGØRELSE:
   Artikel 1
   John COREY beskikkes som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2015.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 14. maj 2013.

            På Rådets vegne

         M. NOONAN

            Formand

      (1)  EUT L 251 af 25.9.2010, s. 8.


title: EFTA-Tilsynsmyndighedens beslutning nr. 388/06/KOL af 13. december 2006 om 60. ændring af de proceduremæssige og materielle regler for statsstøtte

text:
               20.3.2008

               DA

               Den Europæiske Unions Tidende

               L 81/81

         EFTA-TILSYNSMYNDIGHEDENS BESLUTNING

      Nr. 388/06/KOL
   af 13. december 2006
   om 60. ændring af de proceduremæssige og materielle regler for statsstøtte
   EFTA-TILSYNSMYNDIGHEDEN,
   SOM HENVISER TIL aftalen om Det Europæiske Økonomiske Samarbejdsområde (1), særlig artikel 61 til 63, og protokol 26 til denne aftale,
   SOM HENVISER TIL aftalen mellem EFTA-staterne om oprettelse af en tilsynsmyndighed og en domstol (2), særlig artikel 24, artikel 5, stk. 2, litra b), samt artikel 1 i del I i protokol 3 til denne aftale,
   SOM TAGER I BETRAGTNING, at EFTA-Tilsynsmyndigheden i henhold til artikel 24 i aftalen om tilsynsmyndigheden og domstolen skal sætte EØS-aftalens bestemmelser om statsstøtte i kraft,
   SOM TAGER I BETRAGTNING, at EFTA-Tilsynsmyndigheden i henhold til artikel 5, stk. 2, litra b), i aftalen om tilsynsmyndigheden og domstolen skal udstede meddelelser og retningslinjer for sager, der er behandlet i EØS-aftalen, hvis dette er udtrykkeligt fastsat i denne aftale eller i aftalen om tilsynsmyndigheden og domstolen, eller hvis EFTA-Tilsynsmyndigheden finder det nødvendigt,
   SOM ERINDRER OM de proceduremæssige og materielle regler for statsstøtte (3), som EFTA-Tilsynsmyndigheden vedtog den 19. januar 1994 (4),
   SOM TAGER I BETRAGTNING, at Europa-Kommissionen den 22. november 2006 vedtog nye rammebestemmelser om statsstøtte til forskning og udvikling og innovation, som vil blive offentliggjort i Den Europæiske Unions Tidende i slutningen af 2006,
   SOM TAGER I BETRAGTNING, at disse rammebestemmelser også er relevante for Det Europæiske Økonomiske Samarbejdsområde,
   SOM TAGER I BETRAGTNING, at der skal sikres en ensartet anvendelse af EØS-statsstøttereglerne i hele Det Europæiske Økonomiske Samarbejdsområde,
   SOM TAGER I BETRAGTNING, at i henhold til punkt II under overskriften »GENERELT« i slutningen af bilag XV til EØS-aftalen skal EFTA-Tilsynsmyndigheden efter høring med Kommissionen vedtage retsakter, der svarer til dem, som Europa-Kommissionen vedtager,
   SOM TAGER I BETRAGTNING, at når den endelige udgave af Fællesskabets rammebestemmelser om statsstøtte til forskning og udvikling og innovation foreligger, vil EFTA-Tilsynsmyndigheden kunne vedtage tilsvarende retningslinjer,
   SOM TAGER I BETRAGTNING, at gyldighedsperioden for kapitel 14 udløber den 31. december 2006,
   SOM TAGER I BETRAGTNING, at det derfor er nødvendigt at forlænge gyldigheden af det eksisterende kapitel 14, indtil EFTA-Tilsynsmyndigheden har vedtaget retningslinjer svarende til de nye EF-rammebestemmelser om statsstøtte til forskning og udvikling og innovation,
   SOM HAR HØRT Europa-Kommissionen,
   SOM ERINDRER OM, at EFTA-Tilsynsmyndigheden har hørt EFTA-staterne herom ved brevveksling af 13. november 2006,
   VEDTAGET FØLGENDE BESLUTNING:

               1)

               Gyldigheden af kapitel 14 i statsstøtteretningslinjerne, statsstøtte til forskning og udvikling forlænges, indtil EFTA-Tilsynsmyndigheden har vedtaget nye retningslinjer svarende til de nye EF-rammebestemmelser om statsstøtte til forskning og udvikling og innovation. Tidligere stk. 2 i punkt 14.9 i kapitel 14 i statsstøtteretningslinjerne affattes således:
               »Disse retningslinjer gælder, indtil EFTA-Tilsynsmyndigheden har vedtaget nye retningslinjer svarende til de nye EF-rammebestemmelser om statsstøtte til forskning og udvikling og innovation, som Europa-Kommissionen vedtog den 22. november 2006.«

               2)

               EFTA-staterne vil blive underrettet om denne beslutning ved brev sammen med en kopi af beslutningen.

               3)

               Europa-Kommissionen vil blive underrettet om denne beslutning ved brev sammen med en kopi af beslutningen.

               4)

               Denne beslutning offentliggøres i Den Europæiske Unions Tidendes EØS-afsnit og EØS-tillæg.

      Udfærdiget i Bruxelles, den 13. december 2006.

            For EFTA-Tilsynsmyndigheden

         Bjørn T. GRYDELAND

            Formand

         Kristján A. STEFÁNSSON

            Medlem af kollegiet

      (1)  I det følgende benævnt »EØS-aftalen«.

      (2)  I det følgende benævnt »aftalen om tilsynsmyndigheden og domstolen«.

      (3)  I det følgende benævnt »retningslinjerne for statsstøtte«.

      (4)  Oprindelig offentliggjort i EFT L 231 af 3.9.1994 og i EØS-tillæg nr. 32 af samme dato, senest ændret ved beslutning af 29.11.2006.